Az előző videót Nagy Sándor hódításaival fejeztük be,
miként volt képes meghódítani
az ezen a térképen látható területek jelentős részét,
Görögországtól a Közel-Keleten, Perzsián át
egészen India határáig,
meghódítva Egyiptomot is.
Ahogy említettük, Nagy Sándor nagyon rövid ideig élt,
és halála után birodalma szétesett.
De ezzel egy időben egyéb hatalmak is megerősödtek
a Földközi-tenger térségében.
Főleg a rómaiaké.
Rómát több évszázaddal
Nagy Sándor ideje előtt alapították,
de erre az időre kezdték elfoglalni
az Appennini-félsziget egyre nagyobb részét, itt,
a mai Olaszország területén.
Karthágóban szintén formálódik egy hatalom.
Itt, Észak-Afrika partvidékén.
Karthágó kezdetben egy föníciai település volt.
A föníciaiak hangjelölő betűírásukról híresek.
A föníciaiak bázisa a mai Libanon és Szíria területén volt,
kereskedelemmel foglalkoztak,
és településeik voltak szerte a Földközi-tenger térségében.
Karthágó és a karthágói hatalom vagy civilizáció
meglehetősen jelentős volt ebben az időben.
Ahogy azt el tudod képzelni,
ha két hatalom egymáshoz közel helyezkedik el,
lehet, hogy ugyanazokat az érdekeltségeket akarják megszerezni,
azonos területeket akarnak meghódítani,
vagy egymást fenyegetésnek tekintik,
ami egymással való hadakozásba torkollhat.
Ez igaz volt Róma és Karthágó esetében.
A háborúk, melyeket egymással vívtak,
a pun háborúk nevet kapták.
Ezek i. e. 264 és i. e. 146 között zajlottak.
Tehát itt vannak a pun háborúk.
Ismétlem, sok videó készült a pun háborúkról,
és ezek azok a háborúk, melyekben megjelenik Hannibál,
aki ismert módon átvitte az elefántokat az Alpokon, hogy Rómát megtámadja.
Itt látjuk ezt a mi kis idővonalunkon.
A pun háborúk Karthágó és Róma között.
Csak hogy világos legyen,
ez a kis lila árnyékolás az idővonalunkon,
ez jelzi Karthágót és a karthágói civilizációt vagy hatalmat.
És ez itt Róma.
De végül Róma döntő győzelmet arat,
és képes Karthágót megsemmisíteni, szó szerint eltörölni.
Aztán Róma egyre inkább uralkodó hatalommá válik
a mediterrán térségben, és ahogy rövidesen látni fogjuk,
jóval a mediterrán térségen kívül is.
Róma ebben az időszakban köztársaság.
És amikor köztársaságot említünk,
egy bizonyos típusú képviseletről beszélünk,
noha ez nem ugyanaz a képviseleti forma,
amire manapság gondolnánk.
A jogok létezésének bizonyos formájáról beszélnénk.
Ismétlem, nem ugyanarról, ahogy ma csinálnánk a dolgokat.
De ahogy eljutunk az i. e. 1. század közepéig,
találkozunk egy igen sikeres római tábornokkal.
Bizonyára hallottad már a nevét, ő Julius Caesar,
aki meg tudta ragadni a hatalmat Rómában,
aki Róma diktátorává tudott válni.
És amint megszerzi a hatalmat, elkezdi felszámolni a köztársaságot.
És még sok más dolgot tesz.
Elkezdi átalakítani a naptárt,
egy hónapot magáról, júliusnak nevez el,
aztán megölik, és fogadott fia, Augustus
szerzi meg a hatalmat.
Gyakran Augustust tekintik Róma első igazi császárának,
minthogy akkorra a köztársaságnak már vége.
Ő is kap egy róla elnevezett hónapot, az augusztust.
Körülbelül ugyanebben az időben megjelenik
egy másik nagyon jelentős szereplő.
Jézus nyilvánvalóan jelentős alakja a vallásnak,
de ez kihat a történelemre is.
Tanításai egy olyan vallás alapját képezik,
melynek a későbbiekben mélyreható következményei lesznek
a történelem és a világ további alakulásában.
Ugyan világi naptár alapján készült az idővonalunk,
amelyen időszámításunk előtti és szerinti évszámok szerepelnek
- amikor ez a videó készül, i. sz. 2016-ot írunk -,
ez egy olyan naptár világi verziója,
amely középpontját gyakorlatilag Jézus születéséhez köti.
vagy legalább is Jézus születésének közelébe helyezi.
I. e. helyett Kr. e. (Krisztus előtt) is szerepelhetne.
I. sz. helyett írhatnánk, hogy Kr. u. (Krisztus után).
És fontos megjegyezni
minthogy időnként, amikor Jézus életéről hallunk,
a Szentföld, Názáret, Jeruzsálem, vagy bármi más jut eszünkbe,
de fontos, hogy tudjuk, hogy abban az időben
Jézus olyan régióban született, nevelkedett, vált felnőtté és halt meg,
amely a Római Birodalom része volt.
Jézus amikor született, igazából nem i. e. 0 volt,
vagyis inkább a nulladik év, ma már tudjuk,
hogy ez i. e. 4-hez vagy Kr. e. 4-hez közel lehetett.
Tehát Jézus Augustus uralkodása idején született,
és Tiberius uralkodása idején halt meg.
Tehát az első római császárok idején élt.
Ezzel áttekintettünk
egy régi civilizációt.
Egyéb videókban, illetve sok más videóban
mélyebbre ásunk ezekben a témákban, melyekre utaltunk,
de remélhetőleg a legutóbbi néhány videóból
átfogó áttekintést kaptál a világ történéseiről
időben és térben egyaránt.